અમદાવાદ: શહેરના ગુરુકુળ રોડ પર આવેલા રાજહંસ ફલેટના ત્રણ માળના મકાનમાં વહેલી સવારે એકાએક આગ લાગતાં ચકચાર મચી ગઈ હતી. મકાનમાં રહેતા પરિવારનાં પિતા-પુત્રીનાં ગૂંગળામણ અને દાઝી જવાથી મોત નીપજ્યાં હતાં. જ્યારે એક મહિલાને ગંભીર ઈજાઓ થતાં તેમને સારવાર અર્થે ખાનગી હોસ્પિટલમાં ખસેડવામાં આવ્યાં હતાં. પ્રાથમિક તપાસમાં શોર્ટસર્કિટના કારણે આગ લાગી હોવાનું બહાર આવ્યું છે. ઘાટલોડિયા પોલીસે અકસ્માત મોત નોંધી તપાસ હાથ ધરી છે.